જમસૌત મુસહરી ગામની રૂંતીદેવીઅે જણાવ્યું કે તેમને આજે પણ તે દિવસ યાદ છે કે જ્યારે બિલ ગેટ્સ દંપતી તેમના ગામમાં આવ્યા હતા ત્યારે તેમણે તેની પુત્રી રાણીને ગોદમાં લીધી હતી. અને તે વખતે રાણી સાથે આ ગામને દત્તક લેવા વાયદો આપ્યો હતો. રૂંતીઅે જણાવ્યું કે તે દિવસે તે મજૂરીઅે ગઈ હતી ત્યારે તેને અચાનક ઘેેરથી બોલાવવામાં આવી હતી. તેણે ઘેર આવી જોયું તો ગેટ્સ દંપતી તેની પુત્રીને ગોદમાં લઈને બેઠા હતા અને તે વખતે તેઓઅે ગામના કેટલાક લોકોની હાજરીમાં તેની બાળકીને દત્તક લઈ ગામનો વિકાસ કરવાની ખાતરી આપી હતી.